पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जी टीवी के सीरियल 'कसम से' में षड्यंत्रकारी आंटी जिज्ञासा और 'झांसी की रानी' में हीराबाई का किरदार निभाने वाली अश्विनी अब 'जोधा अकबर' सीरियल में भी नजर आएगी।इसमें भारतीय इतिहास की एक और ताकतवर महिला महामांगा का किरदार निभाने जा रही है।शो की निर्माता एकता कपूर है।
महामांगा अकबर की मां के बाद शो की दूसरी सशक्त किरदार हैं।इतिहास बताता है कि महामांगा शहंशाह अकबर के जीवन में एक महत्वपूर्ण व्यक्तित्व थी। वे अकबर को अनेक युद्धों में मौत के मुंह से बचाने के लिए प्रसिद्ध है। अकबर भी आजीवन ऋणी रहे। तेज, तरार्र, कुटिल, स्वार्थी एवं महत्वाकांक्षी महिला महामांगा एक मशहूर राजनीतिज्ञ थीं और शहंशाह अकबर की अनुपस्थिति में उनके साम्राज्य को संभालने का जिम्मा उन पर ही था।
अश्विनी किरदार के बारे में कहती है कि 'अगर सही अर्थों में कहा जाए तो महामांगा भी जिज्ञासा की तरह योजनाकारी थीं।हालांकि महामांगा जो भी करती थीं, उसके पीछे एक न्यायसंगत तर्क होता था।मैं अब भी उनके बारे में पढ़ रही हूं लेकिन वे वही हैं जिन्होंने अकबर का मार्गदर्शन किया था।
अश्विनी ने कहा, 'महामांगा ने एक बार अपने बेटे आदम खान को अकबर के खिलाफ कुछ कहने पर थप्पड़ मार दिया था। इस एक तथ्य ने मुझे विचलित कर दिया। इससे पता चलता है कि वे अकबर को कितना चाहती थीं। आखिर अकबर को उन्होंने अपने बेटे की तरह पाला था। इसी एक पल ने मुझे काफी प्रभावित किया।
फोटो: सुरेन्द्र सामरिया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva npi_Deva zho_Hant eng_Latn